Meie: 10.03.2025

Sotsiaalministeerium

Suur-Ameerika 1, 10122 Tallinn

Päring

Lp Signe Riisalo

Pöördun Teie poole murega. Riik on võtnud eesmärgiks minna rehabilitatsiooni valdkonnas üle rahvusvahelisele funktsioneerimisvõime klassifikatsiooni (RFK) hindamissüsteemile. Selle eesmärgi saavutamiseks on riik tellinud mitmeid aastaid RFK koolitusi, mis on olnud seni ja on siiani suunatud piiratult ning ainult rehabilitatsiooni meeskondadele.

Meile, kui erihoolekandeteenuste pakkujale on see aasta jõudnud Sotsiaalkindlustusametist (SKA) uued klientide hindamised, mis põhinevad RFK metoodikal. Selliste hinnangute lugemine nõuab metoodika tundmist. SKAlt meile tulev hinnang on väga oluline dokument, mis annab meile töö tegemiseks, eriti esmaste klientide puhul, väga olulise sisendi. Ilma oskuseta RFK hinnangut lugeda, võime ilma jääda väga olulisest kliendi toimetulekut kirjeldavast infost.

RFK koolitamise kohustus on antud Tervise Arengu Instituudile, kes on senised RFK koolitused suunanud väga spetsiifiliselt rehabilitatsioonimeeskonnale. Ka viimane, 6. märtsil saadetud kutse on suunatud rehabilitatsiooniteenuste pakkujatele.

Täna puuduvad nii juhised RFK kasutamiseks erihoolekandes, puudub info, et neid erihoolekandes hakataks rakendama ning kõige olulisem, puuduvad koolitused tegevusjuhendajatele metoodika tutvustamiseks.

Olete väga hästi kursis erihoolekandeteenuste alarahastatusega. Seda murettekitavam on asjaolu, et meile tuleb toime tulla riiklike muudatustega, milleks riik meid ette valmistanud.

Kas ministeeriumil oleks võimalik tagada, et SKA kasutaks erihoolekandes edasi seniseid hinnangu vorme, et tagada kliendi kohta vajaliku info jõudmine teenuse osutajani?

Lugupidamisega

Kadri Koppel

Teenuste juht

*(Allkirjastatud digitaalselt)*